Kenen mukaan Jyväskylän lentoasema pitäisi nimetä?

Kerro oma ehdotukseksi merkkihenkilöstä, jonka nimi kelpaisi komistamaan Tikkakosken lentokenttää.

Pitäisikö Jyväskylän lentoaseman olla nimeltään Rudolf Holsti International Airport? Kari Rouhiainen

Juho Hämäläinen

Keskisuomalainen uutisoi tiistaina 3.10. professori Alpo Rusin Jyväskylän Historiallisessa yhdistyksessä pitämästä yleisöluennosta. Esityksensä päätteeksi Rusi hauskuutti paikallaolijoita kysymällä, pitäisikö Jyväskylän lentoasema nimetä Rudolf Holsti International Airportiksi.

Rusi nosti jyväskyläläissyntyisen tohtori Rudolf Holstin (1881–1945) Suomen itsenäisyyden historian tärkeimpien ulkopoliittisten vaikuttajien joukkoon. Rusin mukaan Holsti oli strategi, diplomaatti ja ulkoministeri, jonka merkitys oli suurempi kuin aikansa presidenttien ja pääministerien.

Kenen mukaan Jyväskylän lentoasema pitäisi sinun mielestäsi nimetä? Kuka olisi sellainen kaupungin historiassa – tai nykyisyydessä – vaikuttanut hahmo, jonka nimi kelpaisi komistamaan Tikkakosken lentokenttää?

Maailmalta löytyy lukuisia esimerkkejä. Lentoasemia on nimetty muun muassa seuraavien oman aikansa merkkihenkilöiden mukaan: John F. Kennedy (New York, Yhdysvallat), W. A. Mozart (Salzburg, Itävalta), Bill ja Hillary Clinton (Little Rock, Arkansas, Yhdysvallat), Bob Hope (Burbank, Yhdysvalllat), Simón Bolívar (Santa Maria, Kolumbia), Yasser Arafat (Rafah, Gaza), Aleksanteri Suuri (Kavala, Kreikka), Franz Josef Strauss (München, Saksa), Indira Gandhi (Delhi, Intia), Federico Fellini (Rimini, Italia), Galileo Galilei (Pisa, Italia) ja Ian Fleming (Boscodel, Jamaika).

Lähetä ehdotuksesi mieluusti perustelujen kera osoitteeseen verkkotoimitus@keskisuomalainen.fi tai kommentoimalla tätä juttua KSML.fi:ssä tai Facebookissa. Voit vastata myös tekstiviestillä tai WhatsApp-viestillä numeroon 0505725731. Arvomme kaikkien vastanneiden kesken Keskisuomalaisen tuotepalkintoja.